ประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด อาศัยอำนาจตามความในข้อ ๗ ข้อ ๑๖ และข้อ ๒๐ แห่งกฎกระทรวง ฉบับที่ ๑๓(พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และที่แก้ไขเพิ่มเติม และข้อ ๑ ข้อ ๒ ข้อ ๓ และข้อ ๔ แห่งประกาศกระทรวงการคลังเรื่องคำสั่งรัฐมนตรีให้ไว้แก่นิติบุคคลรับอนุญาตเพื่อการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๒๗ ตุลาคม ๒๕๖๐ เจ้าพนักงานออกประกาศไว้ ดังต่อไปนี้ข้อ ๑ ในประกาศนี้กิจการในต่างประเทศ หมายความว่ากิจการที่จดทะเบียนในต่างประเทศ ซึ่งรวมถึงสาขาที่ต่างประเทศระบบงาน ECARS หมายความว่าระบบงานของธนาคารแห่งประเทศไทยซึ่งจัดทำขึ้นเพื่อพิจารณาคำขออนุญาตและการรายงานตามระเบียบว่าด้วยการควบคุมการแลกเปลี่ยนเงินทางอิเล็กทรอนิกส์(Exchange Control Approval and Reporting System)บริษัทแม่ หมายความว่าบริษัทที่มีหุ้นในบริษัทย่อยมากกว่าร้อยละ ๕๐ของทุนหรือหุ้นทั้งหมดหรือบริษัทที่มีหุ้นในบริษัทร่วมตั้งแต่ร้อยละ ๑๐แต่ไม่เกินร้อยละ ๕๐ ของทุนหรือหุ้นทั้งหมด ทั้งนี้ สัดส่วนการถือหุ้นให้นับต่อหนึ่งรายบริษัทในเครือ หมายความว่า บริษัทย่อยของบริษัทแม่และบริษัทร่วมของบริษัทแม่ ทั้งนี้ ให้หมายความรวมถึงสาขาของบริษัทแม่บริษัทย่อย หรือบริษัทร่วมด้วยบริษัทย่อย หมายความว่า(ก) บริษัทที่มีบริษัทอื่นเป็นบริษัทแม่ที่ไม่ใช่บริษัทร่วม หรือ(ข) บริษัทย่อยของบริษัทตาม (ก) ต่อไปทุกทอดบริษัทร่วม หมายความว่า(ก) บริษัทที่มีบริษัทอื่นเป็นบริษัทแม่ที่ไม่ใช่บริษัทย่อย(ข) บริษัทที่มีบริษัทย่อยเป็นบริษัทแม่ที่ไม่ใช่บริษัทย่อย หรือ(ค) บริษัทย่อยของบริษัทตาม (ก) หรือ (ข) ต่อไปทุกทอดบัญชีเงินบาทของบุคคลที่มีถิ่นที่อยู่นอกประเทศ หมายความว่า บัญชีเงินบาทของบุคคลที่มีถิ่นที่อยู่นอกประเทศตามประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมบัญชีเงินฝากเงินตราต่างประเทศ หมายความว่า บัญชีเงินฝากเงินตราต่างประเทศตามประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมธุรกรรมเกี่ยวกับปัจจัยชำระเงินต่างประเทศ[๑] หมายความว่า ธุรกรรมเกี่ยวกับปัจจัยชำระเงินต่างประเทศที่นิติบุคคลรับอนุญาตทำกับบุคคลที่กำหนดได้โดยไม่ต้องเรียกเอกสารหลักฐานประกอบการขอทำธุรกรรม ได้แก่ การซื้อ การขายการแลกเปลี่ยน หรือการให้กู้ยืมเงินตราต่างประเทศการฝากหรือถอนเงินตราต่างประเทศจากบัญชีเงินฝากเงินตราต่างประเทศ และการฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศตามประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่๓๑ มีนาคม ๒๕๔๗ และที่แก้ไขเพิ่มเติมประกาศการลงทุนสำหรับผู้ลงทุน[๒] หมายความว่า ประกาศเจ้าพนักงานควบคุมการแลกเปลี่ยนเงินว่าด้วยการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ประกาศการลงทุนสำหรับบุคคลรายย่อย[๓] หมายความว่า ประกาศเจ้าพนักงานควบคุมการแลกเปลี่ยนเงินว่าด้วยการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อยข้อ ๒[๔]ผู้ที่ประสงค์จะขอเป็นบุคคลที่กำหนดต้องมีคุณสมบัติ ดังต่อไปนี้(๑) ต้องมีคุณสมบัติตามที่กำหนดไว้ในข้อ ๒ของประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาตเพื่อการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๒๗ ตุลาคม ๒๕๖๐(๒) มีปริมาณธุรกรรมการค้าการลงทุนระหว่างประเทศหรือธุรกรรมทางการเงินระหว่างประเทศ ในระยะเวลา ๓ปีย้อนหลังก่อนวันที่มีการยื่นขอความเห็นชอบ รวมกันไม่น้อยกว่า ๑,๕๐๐ ล้านดอลลาร์สหรัฐอเมริกาหรือเทียบเท่ากรณีผู้ยื่นขอความเห็นชอบเป็นกลุ่มบริษัทให้นับรวมธุรกรรมของทุกบริษัทในกลุ่มบริษัทตามหลักเกณฑ์ที่เจ้าพนักงานกำหนด(๓)มีการทำธุรกรรมเกี่ยวกับปัจจัยชำระเงินต่างประเทศในกรณีหนึ่งกรณีใดดังต่อไปนี้ เป็นประจำตามธุรกิจปกติในระยะเวลา๓ ปีย้อนหลังก่อนวันที่มีการยื่นขอความเห็นชอบดังนี้(ก)ธุรกรรมเกี่ยวกับการค้าการบริการระหว่างประเทศ(ข)ธุรกรรมเกี่ยวกับการรับเงินลงทุนจากต่างประเทศ หรือลงทุนในกิจการในต่างประเทศ(ค) ธุรกรรมเกี่ยวกับการกู้ยืมจากต่างประเทศหรือให้กู้ยืมแก่กิจการในต่างประเทศ(ง) ธุรกรรมอนุพันธ์เพื่อบริหารความเสี่ยงที่ต้องขออนุญาตต่อเจ้าพนักงานก่อนทำธุรกรรมตามข้อ๑๘ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม และหนังสือเวียนของเจ้าพนักงานที่เกี่ยวกับการทำธุรกรรมอนุพันธ์(๔)มีนโยบายและแนวปฏิบัติในการบริหารความเสี่ยงที่เกี่ยวข้องกับอัตราแลกเปลี่ยนที่ชัดเจนเหมาะสมซึ่งได้รับความเห็นชอบจากคณะกรรมการบริษัท ทั้งนี้ ในกรณีกลุ่มบริษัทต้องมีนโยบายและแนวปฏิบัติที่มีสาระสำคัญเหมือนกันและมีผลผูกพันทุกบริษัทในกลุ่มบริษัทด้วย(๕)มีกระบวนการตรวจสอบและสอบทานการปฏิบัติตามนโยบายและแนวปฏิบัติตาม (๔) ที่ชัดเจนเหมาะสมทั้งนี้ในกรณีกลุ่มบริษัทต้องมีกระบวนการตรวจสอบและการสอบทานการปฏิบัติที่มีสาระสำคัญเหมือนกันและมีผลผูกพันทุกบริษัทในกลุ่มบริษัทด้วยข้อ ๓ กรณีที่มีการยื่นขอความเห็นชอบเป็นบุคคลที่กำหนดเพื่อขอทำธุรกรรมเกี่ยวกับปัจจัยชำระเงินต่างประเทศตามประกาศฉบับนี้ให้นิติบุคคลรับอนุญาตรับคำขอความเห็นชอบตรวจสอบคำขอและเอกสารหลักฐานประกอบคำขอซึ่งบุคคลที่กำหนดยื่นต่อนิติบุคคลรับอนุญาตก่อนส่งเรื่องให้เจ้าพนักงานพิจารณาให้ความเห็นชอบซึ่งเจ้าพนักงานจะพิจารณาจากคำขอและเอกสารหลักฐานที่เกี่ยวข้อง ดังต่อไปนี้(๑) แบบคำขอความเห็นชอบตามที่เจ้าพนักงานกำหนดโดยระบุรายละเอียดดังต่อไปนี้(ก) รายละเอียดผู้ขอความเห็นชอบ และรายชื่อบริษัทในกลุ่มบริษัทเฉพาะกรณีที่ผู้ขอความเห็นชอบเป็นกลุ่มบริษัท(ข)วัตถุประสงค์ในการทำธุรกรรมเกี่ยวกับปัจจัยชำระเงินต่างประเทศที่ประสงค์จะทำตามข้อ๔ พร้อมทั้งเหตุผลความจำเป็น ทั้งนี้วัตถุประสงค์ข้างต้นต้องสอดคล้องและทำเพื่อการประกอบธุรกิจของบุคคลที่กำหนดด้วย(ค)[๕]ข้อมูลปริมาณธุรกรรมการค้าการลงทุนระหว่างประเทศหรือธุรกรรมทางการเงินระหว่างประเทศในระยะเวลา ๓ปีย้อนหลังก่อนวันที่ยื่นขอความเห็นชอบพร้อมทั้งแผนการดำเนินธุรกิจระหว่างประเทศในระยะเวลา ๓ปีนับถัดจากวันที่ยื่นขอความเห็นชอบทั้งนี้ กรณีที่ผู้ขอความเห็นชอบเป็นผู้ที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศที่เข้ากรณียกเว้นตามข้อ๒ (๑.๒) ของประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาตเพื่อการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดลงวันที่ ๒๗ ตุลาคม ๒๕๖๐ ให้แสดงข้อมูลข้างต้นแยกจากข้อมูลตามขอบเขตการประกอบธุรกิจเกี่ยวกับปัจจัยชำระเงินต่างประเทศที่ได้รับอนุญาตให้ชัดเจนด้วย(ง) ชื่อและรายละเอียดของผู้ประสานงาน(๒) หลักฐานแสดงการรับรองการจัดตั้งบริษัทรายชื่อกรรมการและกรรมการที่มีอำนาจลงนามผูกพันบริษัทและวัตถุประสงค์การประกอบธุรกิจ ซึ่งกระทรวงพาณิชย์รับรองไว้ไม่เกิน ๖เดือนนับถึงวันที่ยื่นขอความเห็นชอบ(๓) หลักฐานแสดงโครงสร้างคณะกรรมการบริษัทและอำนาจหน้าที่ของคณะกรรมการบริษัทดังกล่าวที่เกี่ยวข้องกับธุรกรรมเกี่ยวกับปัจจัยชำระเงินต่างประเทศและการบริหารความเสี่ยงที่เกี่ยวข้องกับอัตราแลกเปลี่ยนและการตรวจสอบและสอบทานการปฏิบัติตามนโยบายและแนวปฏิบัติในการบริหารความเสี่ยงที่เกี่ยวข้องกับอัตราแลกเปลี่ยน(๔)หลักฐานแสดงนโยบายและแนวปฏิบัติในการบริหารความเสี่ยงที่เกี่ยวข้องกับอัตราแลกเปลี่ยนซึ่งได้รับความเห็นชอบจากคณะกรรมการบริษัท(๕) หลักฐานแสดงกระบวนการตรวจสอบความถูกต้องเหมาะสมและการสอบทานการปฏิบัติตามนโยบายและแนวปฏิบัติในการบริหารความเสี่ยงที่เกี่ยวข้องกับอัตราแลกเปลี่ยน(๖) หนังสือมอบอำนาจ (ถ้ามี)(๗) เอกสารหลักฐานอื่นใดตามที่เจ้าพนักงานเห็นสมควรในกรณีที่ผู้ขอความเห็นชอบเป็นกลุ่มบริษัท ให้ยื่นหลักฐานแสดงโครงสร้างผู้ถือหุ้นของกลุ่มบริษัทหลักฐานแสดงบัญชีรายชื่อผู้ถือหุ้น และหลักฐานตาม (๒) (๓) (๔) และ (๕)ของทุกบริษัทในกลุ่มบริษัท ยกเว้นหลักฐานตาม (๓) (๔) และ (๕)หากเป็นหลักฐานที่เหมือนกันทั้งกลุ่มบริษัทอาจยื่นฉบับเดียวกันได้และต้องแนบหลักฐานเพื่อแสดงว่าเอกสารตาม(๔) และ (๕) มีผลผูกพันทุกบริษัทในกลุ่มบริษัทด้วยทั้งนี้เจ้าพนักงานจะพิจารณาเรื่องที่ได้รับจากนิติบุคคลรับอนุญาตเฉพาะที่เจ้าพนักงานได้รับภายในวันที่ ๓๑ ธันวาคม ๒๕๖๒ เท่านั้น และเจ้าพนักงานจะพิจารณาให้แล้วเสร็จภายใน๖๐ วันทำการนับแต่วันที่เจ้าพนักงานได้รับเอกสารถูกต้องครบถ้วน[๖]ข้อ๔[๗] บุคคลที่กำหนดสามารถยื่นขอความเห็นชอบจากเจ้าพนักงานเพื่อทำธุรกรรมเกี่ยวกับปัจจัยชำระเงินต่างประเทศกับนิติบุคคลรับอนุญาตได้ตามวัตถุประสงค์ดังต่อไปนี้ทั้งนี้ วัตถุประสงค์ที่จะยื่นขอความเห็นชอบต้องสอดคล้องและทำเพื่อการประกอบธุรกิจของบุคคลที่กำหนดด้วย(๑)เพื่อชำระภาระผูกพันให้บุคคลที่มีถิ่นที่อยู่นอกประเทศ ดังต่อไปนี้(๑.๑)ชำระค่าสินค้าหรือค่าบริการซึ่งเป็นการซื้อสินค้าหรือรับบริการจากบุคคลที่มีถิ่นที่อยู่นอกประเทศโดยในกรณีที่สินค้าเป็นทองคำ ต้องเป็นการชำระค่าทองคำที่นำเข้าเท่านั้น(๑.๒)ลงทุนในกิจการในต่างประเทศ หรือให้กู้ยืมแก่กิจการในต่างประเทศดังนี้(ก)ลงทุน หรือให้กู้ยืมสกุลเงินตราต่างประเทศ(ข)ลงทุน หรือให้กู้ยืมสกุลเงินบาท เฉพาะการฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศของบุคคลที่มีถิ่นที่อยู่ในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยเพื่อลงทุนหรือให้กู้ยืมแก่กิจการในประเทศดังกล่าวและเงินลงทุนหรือเงินให้กู้ยืมดังกล่าวจะต้องนำไปใช้เพื่อการค้าหรือการลงทุนในประเทศไทยหรือในประเทศดังกล่าวด้วย(๑.๓)ชำระคืนต้นเงินกู้ และดอกเบี้ยเงินกู้จากต่างประเทศ(๑.๔)ส่งคืนเงินลงทุน และส่งผลตอบแทนจากการลงทุน เช่น เงินปันผล(๑.๕)ส่งเงินกำไร เฉพาะกรณีส่งออกไปให้สำนักงานใหญ่(๑.๖)ชำระค่าใช้จ่ายในการจัดตั้งสำนักงานผู้แทนในต่างประเทศ หรือชำระภาระผูกพันของสำนักงานผู้แทนในต่างประเทศ(๑.๗)ซื้ออสังหาริมทรัพย์ในต่างประเทศ ซื้อสิทธิการเช่าอสังหาริมทรัพย์ในต่างประเทศหรือชำระค่าใช้จ่ายเกี่ยวกับอสังหาริมทรัพย์ในต่างประเทศ(๑.๘)ส่งเงินกรณีที่เกี่ยวข้องกับการทำธุรกรรมอนุพันธ์ที่อ้างอิงตัวแปรต่างประเทศที่ไม่ใช่อัตราแลกเปลี่ยนที่เกี่ยวกับเงินบาทเพื่อป้องกันความเสี่ยงหรือส่งเงินเพื่อวางเงินเป็นประกันที่เกี่ยวข้องกับธุรกรรมทางการเงิน เช่นการกู้ยืมเงิน(๒) เพื่อชำระภาระผูกพันแก่นิติบุคคลรับอนุญาตดังต่อไปนี้(๒.๑)ชำระหนี้เงินตราต่างประเทศ และค่าธรรมเนียมที่เกี่ยวข้อง(๒.๒)ชำระค่าธรรมเนียมที่เกี่ยวข้องกับบัญชีเงินฝากเงินตราต่างประเทศเฉพาะการถอนเงินตราต่างประเทศจากบัญชีเงินฝากเงินตราต่างประเทศ(๒.๓)ชำระเงินที่เกี่ยวกับการทำธุรกรรมอนุพันธ์อ้างอิงตัวแปรต่างประเทศ ที่ไม่ใช่อนุพันธ์ตามประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อย(๓)เพื่อชำระค่าสินค้าหรือบริการแก่นิติบุคคลในประเทศเฉพาะการถอนเงินตราต่างประเทศจากบัญชีเงินฝากเงินตราต่างประเทศประเภทแหล่งต่างประเทศของบุคคลที่กำหนดที่มีแหล่งเงินได้ค่าสินค้าหรือบริการจากต่างประเทศเพื่อฝากเข้าบัญชีเงินฝากเงินตราต่างประเทศของนิติบุคคลในประเทศบุคคลอื่นซึ่งมีภาระค่าสินค้าหรือบริการระหว่างกัน(๔)เพื่อฝากเข้าบัญชีเงินฝากเงินตราต่างประเทศของตนหรือฝากเข้าบัญชีเงินฝากของตนในต่างประเทศ ทั้งนี้ โดยมีหรือไม่ต้องมีภาระผูกพันที่จะต้องชำระเงินตราต่างประเทศก็ได้(๕)เพื่อชำระเงินลงทุนในตราสารในต่างประเทศ อนุพันธ์ และธุรกรรมอื่น ๆ ตามที่กำหนดในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อยโดยนอกจากกรณีที่เจ้าพนักงานกำหนดเป็นอย่างอื่น ให้ถือปฏิบัติตามหลักเกณฑ์ดังต่อไปนี้(๕.๑)กรณีที่เป็นการลงทุนผ่านตัวแทนการลงทุน ให้ถือปฏิบัติตามหลักเกณฑ์และเงื่อนไขที่กำหนดไว้สำหรับการลงทุนผ่านตัวแทนการลงทุนตามประกาศการลงทุนสำหรับผู้ลงทุนหรือประกาศการลงทุนสำหรับบุคคลรายย่อยแล้วแต่กรณี(๕.๒) กรณีที่เป็นการลงทุนโดยไม่ผ่านตัวแทนการลงทุน ให้บุคคลที่กำหนดทั้งที่เป็นผู้ลงทุนและบุคคลรายย่อยถือปฏิบัติตามหลักเกณฑ์และเงื่อนไขที่กำหนดไว้สำหรับการลงทุนโดยไม่ผ่านตัวแทนการลงทุนตามประกาศการลงทุนสำหรับผู้ลงทุน(๖)เพื่อชำระภาระผูกพันอื่นนอกจาก (๑) ถึง (๕) เฉพาะที่เกี่ยวข้องกับการดำเนินธุรกิจของบุคคลที่กำหนดและต้องมิใช่เพื่อชำระภาระผูกพันกรณี ดังต่อไปนี้(๖.๑)รับซื้อภาระผูกพันหรือเอกสารเรียกเก็บเงินระหว่างประเทศสกุลเงินตราต่างประเทศ(๖.๒)เป็นตัวแทนในการรับหรือจ่ายเงินตามเอกสารเรียกเก็บเงินหรือภาระผูกพันระหว่างประเทศสกุลเงินตราต่างประเทศให้แก่บุคคลซึ่งไม่ใช่บริษัทในกลุ่มบริษัท(๖.๓)หักกลบรายได้หรือภาระผูกพันของตนกับกลุ่มบริษัทหรือบุคคลอื่นในประเทศไทยหรือหักกลบรายได้หรือภาระผูกพันของบุคคลอื่น(๖.๔)ให้กู้ยืมเงินตราต่างประเทศแก่กลุ่มบริษัทหรือบุคคลอื่นในประเทศไทย(๖.๕)ชำระภาระผูกพันให้แก่กลุ่มบริษัทหรือบุคคลอื่นในประเทศไทยหรือนิติบุคคลรับอนุญาต(๖.๖)ซื้อหรือขายเงินตราต่างประเทศกับกลุ่มบริษัทหรือบุคคลอื่นในประเทศไทยหรือบุคคลที่มีถิ่นที่อยู่นอกประเทศการทำธุรกรรมเกี่ยวกับปัจจัยชำระเงินต่างประเทศเพื่อวัตถุประสงค์ตามวรรคหนึ่งให้เป็นไปตามเงื่อนไขดังต่อไปนี้ด้วย(๑)การฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศเพื่อชำระภาระผูกพันให้แก่บุคคลที่มีถิ่นที่อยู่นอกประเทศให้ทำได้ทุกกรณีที่มิใช่กรณีตาม(๑.๘) ของ (๑) และ (๕)(๒)การทำธุรกรรมแทนบริษัทในกลุ่มบริษัทให้ทำได้ทุกกรณีที่มิใช่กรณีตาม (๓) ทั้งนี้ เฉพาะการฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศเพื่อชำระภาระผูกพันให้แก่บุคคลที่มีถิ่นที่อยู่นอกประเทศต้องมิใช่กรณีตาม(๑.๘) ของ (๑) และ (๕) ด้วยข้อ ๕ ให้นิติบุคคลรับอนุญาตรับทำธุรกรรมเกี่ยวกับปัจจัยชำระเงินต่างประเทศตามข้อ๔ ซึ่งได้รับความเห็นชอบจากเจ้าพนักงานกับบุคคลที่กำหนดได้โดยต้องเรียกให้บุคคลที่กำหนดแสดงหนังสือแสดงการให้ความเห็นชอบของเจ้าพนักงานหรือสำเนาหนังสือดังกล่าวเมื่อนิติบุคคลรับอนุญาตตรวจสอบและพอใจว่าเป็นหนังสือแสดงการให้ความเห็นชอบที่ถูกต้องแท้จริงและการทำธุรกรรมเกี่ยวกับปัจจัยชำระเงินต่างประเทศตรงตามวัตถุประสงค์จำนวนเงินระยะเวลาที่ได้รับความเห็นชอบ และเงื่อนไขที่ระบุในหนังสือดังกล่าวแล้วให้ทำธุรกรรมเกี่ยวกับปัจจัยชำระเงินต่างประเทศได้ตามความจำเป็นและเหมาะสมข้อ ๖ ในกรณีที่บุคคลที่กำหนดประสงค์จะดำเนินการดังต่อไปนี้(๑) ทำธุรกรรมเกี่ยวกับปัจจัยชำระเงินต่างประเทศตามประกาศฉบับนี้ต่อไปหลังจากครบกำหนดระยะเวลาตามหนังสือแสดงการให้ความเห็นชอบ(๒) เปลี่ยนแปลงรายชื่อบริษัทในกลุ่มบริษัท(๓)เปลี่ยนแปลงนโยบายและแนวปฏิบัติในการบริหารความเสี่ยงที่เกี่ยวข้องกับอัตราแลกเปลี่ยนหรือกระบวนการตรวจสอบและการสอบทานการปฏิบัติตามนโยบายและแนวปฏิบัติข้างต้น(๔) เปลี่ยนแปลงวัตถุประสงค์ จำนวนเงินและเงื่อนไขในการทำธุรกรรมเกี่ยวกับปัจจัยชำระเงินต่างประเทศที่ได้รับความเห็นชอบให้นิติบุคคลรับอนุญาตดูแลให้บุคคลที่กำหนดยื่นคำขอความเห็นชอบตามแบบที่กำหนดพร้อมทั้งยื่นเอกสารหลักฐานประกอบคำขอให้ครบถ้วนถูกต้องโดยกรณีตาม (๑) ให้ยื่นเอกสารหลักฐานตามข้อ ๓(๒) และ ๓ (๖) และเอกสารหลักฐานอื่นตามที่เจ้าพนักงานเห็นสมควร (ถ้ามี) สำหรับกรณีตาม(๒) (๓) หรือ (๔) ให้ยื่นเอกสารหลักฐานตามที่เจ้าพนักงานกำหนด แล้วแต่กรณี (ถ้ามี)และให้นิติบุคคลรับอนุญาตรับคำขอ ตรวจสอบคำขอและเอกสารหลักฐานดังกล่าวและส่งเรื่องให้เจ้าพนักงานพิจารณาทั้งนี้ กรณีตาม (๑) เจ้าพนักงานจะพิจารณาให้แล้วเสร็จภายใน ๓๐วันทำการนับแต่วันที่เจ้าพนักงานได้รับเอกสารถูกต้องครบถ้วน และกรณี (๒) (๓) หรือ(๔) เจ้าพนักงานจะพิจารณาให้แล้วเสร็จภายใน ๓๐ วันนับแต่วันที่เจ้าพนักงานได้รับเอกสารถูกต้องครบถ้วนข้อ ๗ ให้นิติบุคคลรับอนุญาตดำเนินการส่งเรื่องตามข้อ๓ และข้อ ๖ ผ่านระบบงาน ECARS และต้องจัดทำหรือแปลงเอกสารหลักฐานให้อยู่ในรูปของข้อมูลอิเล็กทรอนิกส์ตามกฎหมายว่าด้วยธุรกรรมทางอิเล็กทรอนิกส์ และถือปฏิบัติตามระเบียบธนาคารแห่งประเทศไทยว่าด้วยระบบงานECARS ด้วยข้อ ๘ ในกรณีที่บุคคลที่กำหนดประสงค์จะขอยกเว้นการจัดให้ได้มาซึ่งเงินตราต่างประเทศและขอยกเว้นไม่ต้องขายหรือฝากเงินตราต่างประเทศตามข้อ ๑๖ และข้อ ๒๐ ของกฎกระทรวง ฉบับที่๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และที่แก้ไขเพิ่มเติม ให้นำความในประกาศฉบับนี้มาบังคับใช้โดยอนุโลมและให้ธุรกรรมเกี่ยวกับปัจจัยชำระเงินต่างประเทศหมายความรวมถึงธุรกรรมเกี่ยวกับการขอยกเว้นการจัดให้ได้มาซึ่งเงินตราต่างประเทศและการขอยกเว้นไม่ต้องขายหรือฝากเงินตราต่างประเทศด้วยการขอยกเว้นการจัดให้ได้มาซึ่งเงินตราต่างประเทศและการขอยกเว้นไม่ต้องขายหรือฝากเงินตราต่างประเทศ ตามวรรคหนึ่งที่สามารถยื่นขออนุญาตต่อเจ้าพนักงาน มีดังต่อไปนี้(๑) กรณีค่าของส่งออกตามข้อ ๖ และข้อ ๗ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม(๒) กรณีที่ไม่ใช่ค่าของส่งออกตามข้อ ๑๐/๑ และข้อ ๑๑ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงินลงวันที่ ๓๑ มีนาคม ๒๕๔๗ และที่แก้ไขเพิ่มเติม(๓)การขอยกเว้นการจัดให้ได้มาซึ่งเงินตราต่างประเทศและการขอยกเว้นไม่ต้องขายหรือฝากเงินตราต่างประเทศนอกเหนือจาก (๑) และ (๒) เพื่อนำไปชำระตามวัตถุประสงค์ตามข้อ๔ทั้งนี้ การดำเนินการขอยกเว้นตามวรรคสองให้บุคคลที่กำหนดสามารถดำเนินการขอยกเว้นเพื่อนำเงินไปชำระแทนกลุ่มบริษัทเพื่อวัตถุประสงค์ตามข้อ๔ ได้ทุกกรณีข้อ ๙ เมื่อประกาศฉบับนี้มีผลใช้บังคับให้นิติบุคคลรับอนุญาตส่งเรื่องตามข้อ ๓ ต่อเจ้าพนักงาน ณที่ทำการธนาคารแห่งประเทศไทย สำนักงานใหญ่จนกว่าเจ้าพนักงานจะแจ้งกำหนดเวลาที่ให้นิติบุคคลรับอนุญาตเริ่มส่งเรื่องผ่านระบบ ECARS ได้ข้อ๙/๑[๘] การทำธุรกรรมเกี่ยวกับปัจจัยชำระเงินต่างประเทศหรือการดำเนินการอื่นใดที่ไม่เป็นไปตามที่กำหนดไว้ในประกาศฉบับนี้ให้บุคคลที่กำหนดสามารถยื่นขอความเห็นชอบหรือขออนุญาตต่อเจ้าพนักงานได้โดยเจ้าพนักงานจะพิจารณาเป็นรายกรณีตามเหตุผลและความจำเป็นข้อ ๑๐[๙] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓๑ ตุลาคม พ.ศ. ๒๕๖๐วชิรา อารมย์ดีเจ้าพนักงานควบคุมการแลกเปลี่ยนเงิน ประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๒)[๑๐]ข้อ ๔ ประกาศฉบับนี้ให้ใช้บังคับตั้งแต่วันที่๑๔ พฤษภาคม ๒๕๖๑ เป็นต้นไปประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๓) [๑๑]ข้อ ๖ ประกาศฉบับนี้ให้ใช้บังคับตั้งแต่วันที่ ๑๗พฤศจิกายน ๒๕๖๑ เป็นต้นไปพิมพ์มาดา/จัดทำ๘สิงหาคม ๒๕๖๑พัชรภรณ์/เพิ่มเติม๔ ธันวาคม๒๕๖๒[๑] ข้อ ๑นิยามคำว่า ธุรกรรมเกี่ยวกับปัจจัยชำระเงินต่างประเทศแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๓)[๒] ข้อ ๑นิยามคำว่า ประกาศการลงทุนสำหรับผู้ลงทุน เพิ่มโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๓)[๓] ข้อ ๑นิยามคำว่า ประกาศการลงทุนสำหรับบุคคลรายย่อย เพิ่มโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๓)[๔] ข้อ ๒แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๒)[๕] ข้อ ๓วรรคหนึ่ง (๑) (ค) แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๒)[๖] ข้อ ๓วรรคสาม แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๓)[๗] ข้อ ๔แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๓)[๘] ข้อ ๙/๑เพิ่มโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด(ฉบับที่ ๓)[๙]ราชกิจจานุเบกษา เล่ม ๑๓๔/ตอนพิเศษ ๒๗๗ ง/หน้า ๕๑/๑๔พฤศจิกายน ๒๕๖๐[๑๐] ราชกิจจานุเบกษาเล่ม ๑๓๕/ตอนพิเศษ ๑๐๘ ง/หน้า ๑๔/๑๑ พฤษภาคม ๒๕๖๑[๑๑] ราชกิจจานุเบกษาเล่ม ๑๓๕/ตอนพิเศษ ๓๒๒ ง/หน้า ๒๙/๑๗ ธันวาคม ๒๕๖๑